31994R2029
L 206/7
JURNALUL OFÍCIAL AL UNIUNII EUROPENE
REGULAMENTUL (CE) NR. 2029/94 AL COMISIEI
din 8 august 1994
de modificare a Regulamentului (CEE) nr. 2191/81 privind acordarea unui ajutor pentru achiziționarea de unt de către instituțiile și colectivitățile fără scop lucrativ
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CE) nr. 1880/94 (2), în special articolul 12 alineatul (3),
având în vedere Regulamentul (CEE) nr. 3813/92 al Consiliului din 28 decembrie 1992 privind unitatea de cont și cursurile de schimb care trebuie aplicate în sensul politicii agricole comune (3), modificat ultima dată de Regulamentul (CE) nr. 3528/93 (4), în special articolul 9 alineatul (1),
întrucât Regulamentul (CEE) nr. 2191/81 (5) al Comisiei, modificat ultima dată de Regulamentul (CEE) nr. 1756/93 (6), prevede acordarea ajutorului pentru achiziționarea de unt de către instituții și organizații fără scop lucrativ;
întrucât Regulamentul (CE) nr. 1881/94 (7), care a modificat ultima dată Regulamentul (CEE) nr. 2072/92 (8) al Consiliului, de stabilire a prețului orientativ pentru lapte și a prețurilor de intervenție pentru unt, lapte praf degresat și brânzeturile Grana Padano și Parmigiano Reggiano, pentru două perioade anuale, de la 1 iulie 1993 la 30 iunie 1995, prevede o reducere suplimentară a prețului de intervenție pentru unt de la 1 august 1994;
întrucât, în consecință, ajutorul pentru achiziționarea de unt prevăzut în Regulamentul (CEE) nr. 2191/81 ar trebui adaptat;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
La articolul 2 din Regulamentul (CEE) nr. 2191/81, „138 ECU” se înlocuiește cu „130 ECU”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 august 1994.